Springbokskenkels met gnocchi
JY LEES NOU Springbokskenkels met gnocchi
Maak jou eie biltong
30 min. + marineer Bereidingstyd
6 uur Gaarmaaktyd
4 preie, skoongewas en in 4cm-stukke gesny
250 g gerookte varkvleis, in blokkies gesny
45 ml balsemiekasyn
1 bottel (750ml) rooiwyn
5 ml koljandersaad, gestamp
1 gedroogde brandrissie, gebreek
1 vars brandrissie, gekap (of na smaak)
’n bossie vars tiemie
30 min. + marineer
Vir die vleis
1. Meng al die bestanddele vir die marinade. Plaas die skenkels in ’n glas- of keramiekbak met ’n deksel en giet die marinade oor; sit dit oornag in die yskas. Onthou om die vleis na kamertemperatuur te bring voor dit oond toe gaan.
2. Voorverhit die oond. Verhit die olie en braai die preie, knoffel en varkvleis. Meng dit dan saam met die res van die bestanddele by die vleis en sit dit in die oond vir 6 uur tot smelt-in-die-mondsag; vul die vloeistof aan indien nodig.
1. Prik 2 kg skoongewaste bak-aartappels met ’n vurk en sit dit op ’n bakplaat. Bak teen 180 °C tot sag en deurgaar (sowat 1 uur, afhangend van die grootte). Laat die aartappels effens afkoel. Halveer, skep die sagte vlees uit die bros skille en maak dit goed fyn.
2. Geur die kapok met sout, peper en neutmuskaat en meng met 3 eiergele en sowat 500 ml meel (twee keer gesif) tot ’n sagte maar hanteerbare “deeg”.
3. Verdeel die deeg in 4 gelyke dele en rol elke deel op ’n semolina-bestrooide oppervlak uit in ’n lang, dun wors van sowat 30 cm lank en 1,5 cm dik. Sny die worse met ’n skerp mes in 2 cm-stukkies. Rol die happiegroot porsies in ekstra semolina op ’n bakplaat en laat rus dit in die yskas vir 20 minute. Bring ’n groot pot soutwater tot kookpunt en kook die gnocchi in sarsies vir sowat 3 minute of tot hulle dryf. Skep uit met ’n gaatjieslepel en hou warm. Herhaal tot al die gnocchi gaar is.
Haal die wildsvleis uit die oond en skep die skenkels versigtig uit die sous. Skep die heel speserye uit en verwerk die sous tot glad. Giet oor die gnocchi, proe vir sout en peper en plaas die skenkels bo-op. Smul dadelik.
Meer oor: gnocchi| tuis julie 2018| resep| springbok| wildsvleis